ມາເລເຊຍ ສົ່ງ ນັກຂ່າວຊາອູດີອາເຣເບຍ ກັບຄືນປະເທດ
ມາເລເຊຍເນລະເທດ ນັກຂ່າວ ຊາອູດີ ອາເຣເບຍ ທີ່ຖືກກ່າວຫາ ຖານໝິ່ນປະໝາດ ພະ Muhammad ໃນຊາອູດີ ອາເຣເບຍ.
ທາງການມາເລເຊຍກ່າວວ່າ ຕົນໄດ້ສົ່ງນັກຂ່າວຊາອູດີ ອາເຣເບຍຄົນນຶ່ງກັບຄືນປະເທດ ບ່ອນທີ່ທາງການຕ້ອງການໂຕຜູ້ກ່ຽວໄປດໍາເນີນຄະ ດີ ໃນຂໍ້ຫາຖານລົງຂໍ້ຄວາມໃນສື່ສັງ ຄົມ Twitter ທີ່ຖືວ່າເປັນການໝິ່ນປະໝາດຜູ້ເຜີຍແຜ່ສາສະໜາ Muhammad ນັ້ນ ຕໍາຫລວດມາເລເຊຍ ກ່າວວ່າ ນາຍ Hamza Kashgari ນັກຂຽນຄໍລັມ ໄວ 23 ປີ ໄດ້ຖືກມອບໂຕໃຫ້ເຈົ້າໜ້າທີ່ຊາອູດີ ອາເຣເບຍ ທີ່ພາຜູ້ກ່ຽວຂຶ້ນເຮືອບິນເດີນທາງກັບຄືນ ປະເທດ ໃນຕອນເຊົ້າວັນອາທິດມື້ນີ້ ນາຍ Kashgari ໄດ້ຖືກຈັບກຸມທີ່ມາເລເຊຍ ໃນວັນພະຫັດສັບປະດາຜ່ານມານີ້ ຫລັງ ຈາກຜູ້ກ່ຽວຫລົບໜີຈາກຊາອູດີ ອາເຣເບຍ ຊາວSaudi Arabia ບາງຄົນຮຽກຮ້ອງໃຫ້ ລົງໂທດຈໍາຄຸກ ຫລືປະຫານຊີວິດຜູ່ກ່ຽວ ຍ້ອນຂໍ້ຄວາມທີ່ລາວຂຽນລົງໃນ Twitter ຊຶ່ງ ໄດ້ກໍ່ໃຫ້ເກີດຄວາມໂກດແຄ້ນຂຶ້ນໃນປະເທດນັ້ນ ການດູໜິ່ນປະໜາດຜູ້ເຜີຍແຜ່ສາສະໜາ ຖືວ່າເປັນການສົບປະໝາດພະຜູ້ເປັນເຈົ້າໃນ ສາສະໜາອີສລາມ ແລະລະສາມາດຖືກລົງໂທດໄດ້ໂດຍການປະຫານຊີວິດໃນ Saudi Arabia ນັ້ນ